**1. Общоикономическо съдържание на бюджета**

Бюджетът е категория свързана с финансите. Включва различните финансови форми – данъци, кредит и др.

Предпоставките за възникване на бюджета са[1](http://dlc.ibsedu.bg/lib/editor/tinymce/tiny_mce/3.3.9.2/plugins/paste/pasteword.htm#sdfootnote1sym):

* високата степен на развитие на стоково - паричните отношения;
* изграждане на централизирана държава;
* установяване на парламентарно - демократична форма на държавно управление.

Понятието „бюджет” /торба, чанта/ придобива финансово предназначение в Англия, където се въвежда за първи път и е обект на парламентарно разглеждане. Първоначалното разбиране за бюджета е, че той служи за съхраняване съкровището на дадена страна. С развитието на стоков - паричните отношения съдържанието на понятието бюджет се променя – папка, в която намират отражение приходните и разходни финансови операции на държавата за определен период от време.

Общоикономическото съдържание на бюджета може да се разгледа в няколко аспекта:

* икономически – отразява постановките заложени в икономическата програма на правителството. Като финансова основа на правителствената програма се характеризира със следните особености[2](http://dlc.ibsedu.bg/lib/editor/tinymce/tiny_mce/3.3.9.2/plugins/paste/pasteword.htm#sdfootnote2sym):
* при една и съща макроикономическа рамка различните правителствени екипи биха осигурили различна величина на бюджетните приходи и разходи за една бюджетна година;
* при една и съща макроикономическа рамка структурата на бюджетните приходи и разходи може да е различна;
* величината и структурата на бюджетните приходи и разходи зависи от правителствения екип.
* правен – бюджетът се приема от законодателен орган и може да бъде закон или законодателен акт. Когато правомощията по съставянето, изпълнението, промените настъпили през бюджетната година и приключването на бюджета са приоритет на законодателната власт той е закон, а когато те са приоритет на изпълнителната власт, бюджетът е законодателен акт.
* финансово-технически – бюджетът е таблица /сметка/, в която намират отражение финансовите операции на държавата за определен период от време, т.е. приходите и разходите на държавата за една бюджетна година.

При равенство между бюджетните приходи и разходи е налице бюджетно равновесие. Когато бюджетните приходи са по-големи от бюджетните разходи имаме бюджетен излишък. При обратната ситуация /бюджетни разходи по-големи от бюджетните приходи/ се получава бюджетен дефицит.

От направената характеристика се стига до следния извод: бюджетът е сметка, в която намират отражение приходите и разходите на държавата за определен период от време. Той е и финансов инструмент за отчетност и контрол върху финансите и средство за управление на икономиката.

**2. Принципи за съставяне и функциониране на бюджета**

Принципите са правила на базата, на които се съставя, изпълнява и приключва бюджета. Те са:

* *Публичност на бюджета* – информацията за бюджетните разходи и приходи да е достояние на физическите и юридически лица. Това предполага дебатирането и приемането на бюджета да има гласност и след приемането му да се публикува в Държавен вестник.
* *Пълнота на бюджета* – да намерят отражение в него всички бюджетни приходи и разходи за една бюджетна година.
* *Реалност на бюджета* – приходите и разходите в бюджета да са реално посочени. Това предполага да няма съществени отклонения между фактически осъществените и планираните в началото на бюджетната година разходи и приходи.
* *Единство на бюджета* – класическото разбиране за единство на бюджета означава в един единствен бюджет да намерят отражение всички приходи и разходи. На съвременния етап под единство на бюджета се разбира т. нар. „фондово начало на бюджета” според което се създава единен консолидиран държавен бюджет. В него отделните приходни форми са обособени в парични бюджети и тяхното използване е със строго целево предназначение при финансиране на публичните разходи.
* *Специализация на бюджета* – реално определяне на бюджетните разходи по групи, подгрупи и параграфи в зависимост от приходоизточниците. Специализацията е база за съставяне на бюджетната класификация, която е задължителна за всички участници в бюджетния процес.
* *Бюджетно равновесие* – да има равенство между бюджетните приходи и разходи, т.е. приходите да са планирани в бюджета така, че да покрият в края на бюджетната година всички разходи.